**Ügyiratszám: ZGR/767-71/2020.**

**FELHÍVÁS**

**Zalaszentgrót Város Önkormányzata tájékoztatja a Tisztelt Lakosságot, a város vallási közösségeit, civil és gazdálkodó szervezeteit, egyesületeit és szakmai érdekképviseleteket, hogy a** Polgármester 154/2020. (XII. 17.) számú képviselő-testületi határozat értelmében a településrendezési eszközök - ezen belül a helyi építési szabályzat és szabályozási terv, településszerkezeti terv felülvizsgálatát kibővíti az alábbi elemekkel, **melynek** a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.8.) Korm. rendelet 37. § szerinti előzetes tájékoztatási szakasza **elindult.**

**A helyi építési szabályzatról szóló 24/2014. (IX. 12.) önkormányzati rendelet felülvizsgálatának szükségességét indokolja:**

1.Vizsgálni és lehetőség szerint módosítani szükséges az 51/138 és az 51/140 hrsz.-ú telkek területfelhasználását annak érdekében, hogy a telken jelenleg üzemelő nyitott műhelygaléria bővítési lehetőségei biztosítottak legyenek.

2. Vizsgálni szükséges a 888 hrsz.-ú telek nagyvárosias lakóövezetből kisvárosias lakóterületbe sorolásának lehetőségét annak érdekében, hogy a telek a 887 hrsz.-ú telekkel összevonható legyen. E módosítás során meg kell határozni az 888 hrsz.-ú telken az építési helyet, figyelemmel a Platán tér 1. számú ház közelségére.

3. A Balaton-felvidéki Nemzeti Park adatbázisa szerinti és a településrendezési terveken jelölt ökológiai hálózat közötti összhang megteremtése

4. Tüskeszentpéterben az 557 hrsz.-ú gyalogút megszüntetése a 1554, 1553 és a 1556 hrsz.-ú telkek telekhatár rendezésével összefüggésben.

5. Az Erzsébet királyné 15. számú, 501-es hrsz.-ú Lke-1 jelű kertvárosias lakóövezetbe tartozó telek a szomszédos Gksz-6 jelű kereskedelmi, szolgáltató övezetbe sorolása a meglévő telephely bővítése érdekében.

6. A Kossuth- Kisfaludy és a Szentpéteri utca által határolt tömb déli részén az Lke-1 és az Lk-2 jelű övezetek közit határ módosítása a 128 és a 130 hrsz.-ú telkek közötti telekhatár rendezés érdekében.

7. A 431/3 hrsz.-ú Dózsa György közterületének bővítése az 522 hrsz.-ú lakótelek területét érintően közterületi parkoló terület kialakítása érdekében.

8. A Zalaszentgrót központú agglomeráció szennyvízelvezetése és tisztítása KEHOP-2.2.2-15-2019-00147. számú projekt megvalósításához vizsgálni szükséges a meglévő szennyvíz telep tervezett bővítésének igényét, valamint a belterületi határ vonalát. Új terület tervezett létesítményei: kezelőépület; parkoló; technológia gépház (mechanikai szűrés, vill. helyiség, fúvó gépház, vas-só adagoló helyiség, rács-homokszemét gyűjtés), biológiai tisztító terek. Szaghatással csak a mechanikai szűrés+gyűjtés jár, zajjal pedig a fúvók. A rács-homokszemét gyűjtés zárt helyiségben történik. A szennyvíz fogadása (főfogással, átemeléssel) és minden iszapkezelés (sűrítés, víztelenítés) és NKÖHSZ fogadás a meglévő telepen kerül kialakításra.

A tervmódosítással kapcsolatosan a veszélyhelyzet ideje alatt egyes településfejlesztési, településrendezési és településkép-védelmi szabályok eltérő alkalmazásáról szóló 546/2020. XX. 2.) Korm. rendelet alapján az írásos észrevételeiket 2021. január 26-ig, a Zalaszentgróti Közös Önkormányzati Hivatalnak címezve tehetik meg a Zalaszentgróti Közös Önkormányzati Hivatal, 8790 Zalaszentgrót Dózsa György u.1. levélcímére, illetve a jegyzo@zalaszentgrot.hu elektronikus levélcímére történő megküldéssel.

A tervezett felülvizsgálattal kapcsolatban további információ a Zalaszentgróti Közös Önkormányzati Hivatalban kérhető.

Baracskai József polgármester